ReeksF410-1 - Personal/Family series
ReeksF410-2 - Appointment Diaries series
Archief F 410 - Abram Hoffer fonds
Engels » Abram Hoffer fonds
1907-1908, 1937-2006 (Vervaardig) Results 121 to 135 of 269
R 29Jy spaar R 61
Waarom bring 'n baba-kangaroe die eerste paar maande van sy lewe in sy ma se buidel deur?
Hoeveel melk kan 'n olifantkalfie in een dag drink?
Hoe leer 'n baba-sjimpansee om al die dinge te doen wat sy ma en pa kan doen?
Hoe oorleef ysbeerwelpies in die ysige Arktiese koue?
Hierdie boek is propvol prettige feite en aktiwiteite wat jou sal help om die wonderlike wêreld van babadiere te verken! Met 48 bladsye propvol prettige feite, volkleurfoto's en hope aktiwiteite, speletjies en kopkrappers waarmee jy die wonderwêreld van babadiere kan verken, is hierdie boek gewaarborg om jong feitevrate se tone te laat omkrul van lekkerkry! Ontdek van die oulikste babadiere in die wêreld, en vind uit hoe hulle aangepas is om in die natuur te oorleef.
Illustreerder: Ashley King
Toe Olivia Olivier op die oggend van haar tiende verjaardag wakker word, verwag sy glad nie om 'n baie verwarde olifant op haar voorstoep te kry nie. Maar dit is presies wat sy daar ontdek - saam met 'n stukkie papier waarop staan dat sy nou die wettige eienaar van die olifant is.
So begin 'n baie onwaarskynlik vriendskap.
Maar kan 'n klein dogtertjie en 'n redelike groot olifant leer om saam te bly in 'n piepklein huisie?
Hoe op aarde gaan Olivia vir die (baie honger) olifant sorg as haar enigste familielid, oom Karel, reeds twee jaar gelede spoorloos verdwyn het en sy slegs R343,65 in haar beursie oor het?
Wat voer die nuuskierige, knorrige buurvrou, mevrou Sauerman, in die mou? Wat sal gebeur as sy by die munisipaliteit kla oor Olivia se olifant?
En wat van die slinkse eienaar van die plaaslike dieretuin wat beplan om die olifant te steel? Sal Olivia daarin kan slaag om hom op sy plek te sit?
Olivia se olifant is 'n betowerende storie oor 'n ongewone vriendskap tussen 'n dogtertjie en haar olifant.
Professor Fungus 12 en die die monsterformule
Daar's 'n monster in die laboratorium ... Jenny is baie opgewonde. Sy het sowaar die hoofrol in die skoolkonsert gekry! Maar toe sy en Bennie die middag voor die konsert by professor Fungus gaan kuier, drink sy per ongeluk 'n vreemde mengsel ... En kort voor lank het dit VREESAANJAENDE gevolge! Jenny se hele lyf word pers en skubberig, haar gesig word harig ... en sy kry 'n stert! Sal professor Fungus betyds 'n teenmiddel kry - voor sy haar rol in die konsert kwyt is? Jong wetenskapliefhebbers (en almal wat mal is oor snaakse stories!) verslind Jaco Jacobs se professor Fungus-reeks - en die ongelooflike illustrasies deur Johann Strauss sorg sommer vir dubbel die leespret! Elke storie is propvol fantastiese karakters en wilde, skreeusnaakse avonture. En by Einstein se snor, agterin elke boek is daar boonop 'n eksperiment wat jy tuis kan doen!
Professor Fungus 11 en die sneeumasjien
Vries! Hierdie pretpark sal jou koue rillings gee ... Bennie en Jenny is opgewonde toe hulle hoor professor Fungus gaan help met 'n nuwe pretpark wat binnekort oopmaak. Winterland lyk na groot pret - daar is 'n ski-helling, rowwe ritte en selfs robotdiere uit die Ystydperk! Maar dan vind Bennie en Jenny uit iets is nie pluis by die pretpark nie. Watter geheimsinnige planne voer die vreemde De Vries-tweeling in die mou? Kort voor lank moet Bennie en Jenny 'n plan maak om die hele wêreld te red - voor die nare tweeling 'n nuwe Ystydperk laat begin! Jong wetenskapliefhebbers (en almal wat mal is oor snaakse stories!) verslind Jaco Jacobs se Professor Fungus-reeks - en die ongelooflike illustrasies deur Johann Strauss sorg sommer vir dubbel die leespret! Elke storie is propvol fantastiese karakters en wilde, skreeusnaakse avonture. En by Einstein se snor, agterin elke boek is daar boonop 'n eksperiment wat jy tuis kan doen!
Hoeveel kos kan 'n olifant in een dag verorber?
Hoe jag leeus hul prooi?
Waar kry die witrenoster sy naam vandaan?
Hoe lyk die luiperd se familie van regoor die wêreld?
Hoe lank kan 'n buffel se horings word?
Hierdie boek is propvol prettige feite en aktiwiteite wat jou sal help om die wonderlike wêreld van die Groot Vyf te verken! Met 48 bladsye propvol prettige feite, volkleurfoto's en hope aktiwiteite, speletjies en kopkrappers, is hierdie boek gewaarborg om jong feitevrate se tone te laat omkrul van lekkerkry! Maak van naderby kennis met die indrukwekkendste diere in Afrika - en ontmoet die Klein Vyf, wat net so indrukwekkend en interessant is!
Hoezit! was voorheen 'n bekende naam op tydskrifrakke. Die tydskrifformaat van Hoezit! het plek gemaak vir 'n opwindende boekformaat met interessante temas en aktiwiteite wat perfek is vir skooltake of sal sorg vir ure se vermaak by die huis. Besoek ook gerus Hoezit! se interaktiewe webtuiste.
Moenie hierdie boek eet nie!
Wat soek 'n haai in die skool se swembad?
Hoe lank is 'n weerwolf se humeur?
Is enige iets erger as skottelgoed was?
Wat is 'n huis sonder 'n moeder?
Is 'n draak die perfekte troeteldier?
Wat soek jou ouma op die Pick n Pay se dak?
Hoekom dra bere nie klere nie?
Wat sou gebeur het as die maan 'n pizza was?
Waarom is daar so min rympies oor erdvarke?
Bestaan daar iets soos 'n spaghettiboom?
Wat moet jy doen as 'n renoster jou jaag?
Hoe klink die perfekte monsterbrul?
Wat eet Dracula vir nagereg?
Kan jy jou eie elmboog lek?
Jy sal die antwoorde op al hierdie vrae in dié lawwe lekkerlagboek vind. Moenie hierdie boek eet nie! bevat 365 rympies (en 'n bonusrympie vir 'n skrikkeljaar) wat kinders (én grootmense!) heeljaar sal laat skaterlag!
Daar's rympies oor oupas en oumas, goggas, krieket, ruimtevaarders, seerowers, spoke, skooltoilette, erdvarke, Kersvader, krokodille, volstruismelk, Valentynsdag, en dinge wat baie sleg ruik ...
Daar's lawwe limerieke, heerlike haikoes en tawwe tongknopers!
Jaco Jacobs se GROOTSTE en SNAAKSSTE rympiebundel OOIT is 'n moet-hê-boek vir elke kind se boekrak!
Z is vir Zackie 04 - Die perfekte pizza
Zackie en Vincent kan nie wag om die heerlike pizza by die mark te proe nie. Maar hoe gaan Zackie keer dat Anton hulle pizza opeet?
Die oorspronklike Zackie Mostert-reeks het reeds duisende aanhangers - en nou is daar ook 'n leesreeks, perfek vir beginnerlesers. Elke boek bevat helder volkleur-illustrasies en maklik verstaanbare teks wat die prettige stories vir jong lesers toeganklik maak. Zackie se avonture saam met sy hond, Frankenstein, sy beste vriend, Vincent, die moeilikheidmaker Anton en die kwaai buurvrou, mevrou Langenhoven, maak dit hope pret om te leer lees!
Goeie maniere: Seerowers se altyd asb
Illustreerder: Jimothy Oliver
'n Klein seuntjie met 'n groot verbeelding leer goeie maniere in hierdie prettige rymende boek.
Hierdie reeks leer ouers en kinders dat goeie maniere pret kan wees... en die lewe vir almal 'n bietjie makliker maak!
Goeie maniere: Die vriendelike ballerina
"Bella is die vriendelikste ballerina en die ster van die konsert. Maar sy was nie altyd so gaaf en vriendelik nie ... Leer saam met Bella hoe vriendelikheid 'n ware ster van jou kan maak in hierdie prettige rymende boek.
Hierdie reeks leer ouers en kinders dat goeie maniere pret kan wees ... en die lewe
vir almal 'n bietjie makliker maak!"
Goeie maniere: Prinsesse hou van deel
"'n Klein prinsessie leer om mededeelsaam te wees in hierdie prettige rymende boek.
Goeie maniere: Cowboys kan ook jammer sê
"'n Cowboy leer dat 'n mens selfs in die Wilde Weste gaaf kan wees in hierdie prettige rymende boek.
Hoeveel melk kan 'n koei per dag gee? Watter land het die meeste skape ter wêreld? Hierdie boek is propvol prettige feite en aktiwiteite wat jou sal help om die wonderlike wêreld van roofdiere te verken!
Hoezit! het die afgelope paar jaar 'n bekende naam op tydskrifrakke geword. Dié lekkerleestydskrif vir kinders is 'n nuttige vriend in die klaskamer - en boonop vet pret. Die tydskrifformaat van Hoezit! het plek gemaak vir 'n interaktiewe webtuiste propvol inligting en vermaak. En die goeie nuus is dat LAPA Uitgewers nou Hoezit! in boekvorm uitgee - met splinternuwe temas en aktiwiteite wat perfek is vir skooltake en sorg vir ure se prettige vermaak by die huis.
Z is vir Zackie 03 - Die beste boomhuis
Zackie en Vincent bou 'n boomhuis. Zackie se suster en haar maat wil ook daarin speel. Sal hulle die meisies uit hul boomhuis kan hou?
Illustreerder: Odine Barendse
Sasha is mal daaroor om eksperimente te doen. Toe sy op 'n dag 'n paar vreemde pitte ontdek, besluit sy om dit te plant. Eers lyk dit of niks gaan gebeur nie ... maar dan maak 'n monsterplant sy verskyning in die natuurwetenskapklas! 'n Avontuurbelaaide storie vir beginnerlesers, propvol van Jaco Jacobs se ken-merkende skaterlag-humor waarop kinders versot is!